 Wararka naga soo gaaraya magaalada Garowe ee maamul goboleedka Bunt Land waxay sheegayaan in xubnaha ka qayb galaya kal fadhiga Baarlamaanka ay dalbadeen in uu degdeg ku yimaado Claahi Yuusuf xarunta maamulka ee Garoowe si loo dhameeyo khilaafaad u dhexeeya qaar ka mid ah xubnaha Baarlamaanka iyagoo isku haysta sharciyo la xariira dastuurka maamul goboleedkaasi waxayna qaarkood ay aminsan yihiin in uu dhamaaday xilligii xubanaha Baarlamaanka kuwa kalena waxay aaminsanyihiin in dib loo cusboonaysiiyo xubnaha Baarlamaanka, codsiga ka yimid Baarlamaanka ayaa laga yaabaa inuu Claahi Yuusuf u Hogaansamo oo la filayo in maalmaha soo socda dib ugu laabto Garoowe, hase yeeshee saraakiil ku dhow dhow Claahi Yuusuf oo ku sugan Magaalada Nairobi waxay sheegayaan in Claahi Yuusuf ay ku adkaan doonto in uu dib ugu laabto magaaladaasi waayo ayey yiraahdeen Claahi Yuusuf wuxuu ku jiraa ololaha doorashada Madaxweynenimada Somalia isagoo maalin walba kulamo gaar gaar ah la yeesha siyaasiyiinta si uu uga dhaadhiciyo siduu u qaban lahaa xilka Madaxweynenimada Somalia . 